ফের কি বঙ্গে ফিরতে চলেছে শীত? কী বলছে আবহাওয়া দফতর

কলকাতা: সবে মাঘ মাস। আর তাতেই বঙ্গ থেকে ইতিমধ্যেই বিদায় নিয়েছে শীত। কিছুক্ষেত্রে গরমে হাঁসফাঁস করতে হচ্ছে আমজনতাকে। তবে এখনও রাতের দিকে সামান্য ঠাণ্ডা অনুভূত হচ্ছে। যদিও সকাল থেকেই আবার বেলা বাড়ার সঙ্গে সঙ্গে তাপমাত্রা ঊর্ধ্বমুখী। আর আবহাওয়ার এই খামখেয়ালিপনায় হিমসিম খেতে হচ্ছে রাজ্যবাসীকে।

আরও পড়ুন: মাঘী পূর্ণিমার জ্যোতিষ রহস্য ! কাদের ভাগ্য খুলবে আর কারা থাকবে সতর্ক?

যদিও এবার আলিপুর আবহাওয়া দফতরের তরফ থেকে শোনানো হল অন্য কথা। আবহাওয়া দফতরের তরফ থেকে জানানো হয়েছে আগামী শুক্রবার থেকে ফের রাজ্যে রয়েছে পারদ পতনের সম্ভাবনা। জানা যাচ্ছে, দুই থেকে তিন ডিগ্রি কমতে পারে তাপমাত্রা। তবে দুঃখের কথা এই পূর্বাভাস শুধুমাত্র বঙ্গের অন্যান্য জেলার জন্য। কলকাতাতে আর কনকনে ঠাণ্ডার কোন পূর্বাভাসই নেই। বরং গরমে হাঁসফাঁসই করতে হবে তিলোত্তমাবাসীকে।

আজ অর্থাৎ বুধবার কলকাতার সর্বোচ্চ তাপমাত্রা ২৯.১ ডিগ্রি সেলসিয়াস। সর্বনিম্ন তাপমাত্রা থাকবে ২১.৮ ডিগ্রি সেলসিয়াস।

অন্যদিকে উত্তরবঙ্গের দার্জিলিং এবং কালিম্পংয়ে বুধবার রয়েছে হালকা বৃষ্টির পূর্বাভাস। শুধু তাই নয়, দার্জিলিংয়ে রয়েছে তুষারপাতের পূর্বাভাসও।

দেখুন অন্য খবর